CELEX: 32009B0657
Language: ro
Date: 2009-04-23 00:00:00
Title: Decizia Parlamentului European din 23 aprilie 2009 privind descărcarea de gestiune pentru execuția bugetului Centrului de Traduceri pentru Organismele Uniunii Europene aferent exercițiului financiar 2007

26.9.2009   
            
            
               RO
            
            
               Jurnalul Oficial al Uniunii Europene
            
            
               L 255/145
            
         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului Centrului de Traduceri pentru Organismele Uniunii Europene aferent exercițiului financiar 2007
   (2009/657/CE)
   PARLAMENTUL EUROPEAN,
   
               —
            
            
               având în vedere conturile anuale finale ale Centrului de Traduceri pentru Organismele Uniunii Europene pentru exercițiul financiar 2007 (1),
            
         
               —
            
            
               având în vedere raportul Curții de Conturi privind conturile anuale finale ale Centrului de Traduceri pentru Organismele Uniunii Europene pentru exercițiul financiar 2007, însoțit de răspunsurile centrului (2),
            
         
               —
            
            
               având în vedere Recomandarea Consiliului din 10 februarie 2009 (5588/2009 – C6-0060/2009),
            
         
               —
            
            
               având în vedere Tratatul CE, în special articolul 276,
            
         
               —
            
            
               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,
            
         
               —
            
            
               având în vedere Regulamentul (CE) nr. 2965/94 al Consiliului din 28 noiembrie 1994 de înființare a Centrului de Traduceri pentru Organismele Uniunii Europene (4), în special articolul 14,
            
         
               —
            
            
               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,
            
         
               —
            
            
               având în vedere articolul 71 și anexa V la Regulamentul său de procedură,
            
         
               —
            
            
               având în vedere raportul Comisiei pentru control bugetar (A6-0178/2009),
            
         
               1.
            
            
               acordă directorului Centrului de Traduceri pentru Organismele Uniunii Europene descărcarea de gestiune pentru execuția bugetului centrului aferent exercițiului financiar 2007;
            
         
               2.
            
            
               își prezintă observațiile în cadrul rezoluției de mai jos;
            
         
               3.
            
            
               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului de Traduceri pentru Organismele Uniunii Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).
            
         
      
         
            Preşedintele
         
         Hans-Gert PÖTTERING
      
      
         
            Secretarul General
         
         Klaus WELLE
      
   
   
      (1)  JO C 278, 31.10.2008, p. 42.
   
      (2)  JO C 311, 5.12.2008, p. 116.
   
      (3)  JO L 248, 16.9.2002, p. 1.
   
      (4)  JO L 314, 7.12.1994, p. 1.
   
      (5)  JO L 357, 31.12.2002, p. 72.
   REZOLUȚIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului Centrului de Traduceri pentru Organismele Uniunii Europene aferent exercițiului financiar 2007
   PARLAMENTUL EUROPEAN,
   
               —
            
            
               având în vedere conturile anuale finale ale Centrului de Traduceri pentru Organismele Uniunii Europene pentru exercițiul financiar 2007 (1),
            
         
               —
            
            
               având în vedere raportul Curții de Conturi privind conturile anuale finale ale Centrului de Traduceri pentru Organismele Uniunii Europene pentru exercițiul financiar 2007, însoțit de răspunsurile centrului (2),
            
         
               —
            
            
               având în vedere Recomandarea Consiliului din 10 februarie 2009 (5588/2009 – C6-0060/2009),
            
         
               —
            
            
               având în vedere Tratatul CE, în special articolul 276,
            
         
               —
            
            
               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,
            
         
               —
            
            
               având în vedere Regulamentul (CE) nr. 2965/94 al Consiliului din 28 noiembrie 1994 de înființare a Centrului de Traduceri pentru Organismele Uniunii Europene (4), în special articolul 14,
            
         
               —
            
            
               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,
            
         
               —
            
            
               având în vedere articolul 71 și anexa V la Regulamentul său de procedură,
            
         
               —
            
            
               având în vedere raportul Comisiei pentru control bugetar (A6-0178/2009),
            
         
               A.
            
            
               întrucât Curtea de Conturi (CCE) a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2007 și cu privire la legalitatea și regularitatea operațiunilor subiacente;
            
         
               B.
            
            
               întrucât, la 22 aprilie 2008, Parlamentul a acordat directorului Centrului de Traduceri pentru Organismele Uniunii Europene descărcarea de gestiune pentru execuția bugetului centrului aferent exercițiului financiar 2006 (6), iar în rezoluția sa care însoțea decizia de descărcare de gestiune, inter alia,
               
                           —
                        
                        
                           lua act de observația CCE din raportul său pentru 2006 potrivit căreia surplusul bugetar acumulat pe 2006 era de 16,9 milioane EUR și de faptul că în 2007 centrul urma să restituie 9,3 milioane EUR clienților săi; a fost de acord cu poziția CCE potrivit căreia această acumulare de surplusuri a sugerat că metoda de stabilire a prețurilor traducerilor sale nu a fost suficient de exactă;
                        
                     
                           —
                        
                        
                           își exprima speranța găsirii unei soluții rapide la chestiunea plății contribuției angajatorului la regimul de pensii,
                        
                     
         
               1.
            
            
               ia act de observația CCE potrivit căreia auditul procedurilor de achiziții publice a relevat că evaluarea criteriilor de atribuire nu a fost documentată în mod adecvat având în vedere că lipsea o analiză a raportului costuri/beneficii a diferitelor alternative propuse pentru a justifica alegerea finală;
            
         
               2.
            
            
               ia act de faptul că CCE a considerat că într-una din șase proceduri de recrutare auditate nu a fost asigurată transparența procedurii, CCE depistând anomalii în documentație într-una din șase proceduri de recrutare auditate;
            
         
               3.
            
            
               ia act de disponibilitatea centrului de a întreprinde acțiunile necesare în urma problemelor constatate de CCE în ceea ce privește procedurile de achiziții publice și de recrutare și de a-și adapta în consecință procedurile;
            
         
               4.
            
            
               invită centrul să prezinte în raportul său de activitate pe 2008 informații privind acțiunile întreprinse și rezultatele obținute;
            
         Măsuri luate ca urmare a procedurilor anterioare de descărcare de gestiune
   
               5.
            
            
               constată că, în 2007, centrul a rambursat 9 300 000 EUR clienților săi din rezultatul reportat din exercițiile financiare anterioare;
            
         
               6.
            
            
               nu poate accepta faptul că, deși acest aspect a fost evidențiat de-a lungul mai multor ani în rezoluțiile de descărcare de gestiune, nu s-a găsit încă o soluție la conflictul dintre centru și Comisie în ceea ce privește cota de contribuție a angajatorului la regimul de pensii pentru personal;
            
         
               7.
            
            
               constată că centrul a creat o rezervă pentru a acoperi eventualitatea acestei plăți și că pentru 2007 această rezervă este de 2 228 928 EUR;
            
         
               8.
            
            
               insistă asupra necesității imediate a găsirii unei soluții de către Comisie și centru la acest diferend privind contribuția la regimul de pensii pentru personal; solicită centrului să informeze autoritatea care acordă descărcarea de gestiune cu privire la rezultatul negocierilor;
            
         
               9.
            
            
               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 23 aprilie 2009 referitoare la gestiunea financiară și controlul agențiilor europene (7).
            
         
      (1)  JO C 278, 31.10.2008, p. 42.
   
      (2)  JO C 311, 5.12.2008, p. 116.
   
      (3)  JO L 248, 16.9.2002, p. 1.
   
      (4)  JO L 314, 7.12.1994, p. 1.
   
      (5)  JO L 357, 31.12.2002, p. 72.
   
      (6)  JO L 88, 31.3.2009, p. 118.
   
      (7)  A se vedea pagina 206 din prezentul Jurnal Oficial.